ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
మ్యుకోర్మైకోసిస్ చికిత్సలో ఉపయోగించే లిపోసోమల్ యాంఫోటెరిసిన్-బి ఔషధ నిల్వలు భారత్లో అవసరం కంటే ఎక్కువే ఉన్నాయి: శ్రీ మన్సుఖ్ మాండవీయ
ఈ నెల 17 వరకు అన్ని రాష్ట్రాలు, యూటీలు, కేంద్ర ప్రభుత్వ సంస్థలకు 7,28,045 వయల్స్ కేటాయింపు
"ఈ నెల 16న, మ్యుకోర్మైకోసిస్ యాక్టివ్ కేసుల సంఖ్య 27,142. భవిష్యత్తులో బ్లాక్ఫంగస్ కేసులు పెరిగినా, రోగులకు చికిత్సలో ఉపయోగించే యాంఫోటెరిసిన్-బి, ఇతర ఔషధ నిల్వలు భారత్లో అవసరానికి మించి ఉన్నాయి. ఈ ఔషధం దేశీయ ఉత్పత్తిని ఐదు రెట్లకు మించి భారత్ పెంచింది. ఈ ఏడాది ఏప్రిల్లో కేవలం 62 వేల వయల్స్గా ఉన్న ఉత్పత్తి, ఈ నెలలో 3.75 లక్షలు దాటుతుందని అంచనా. దేశీయంగా ఉత్పత్తిని పెంచడంతోపాటు, విదేశాల నుంచి 9.05 లక్షల వయల్స్ను మైలాన్ సంస్థ ద్వారా తెప్పిస్తోంది. దేశంలో యాంఫోటెరిసిన్-బి అందుబాటును పెంచే ఏ ఒక్క అవకాశాన్ని భారత్ వదలడం లేదు" అని కేంద్ర రసాయనాలు, ఎరువుల శాఖ సహాయ మంత్రి శ్రీ మన్సుఖ్ మాండవీయ పేర్కొన్నారు.
కేంద్ర రసాయనాలు, ఎరువుల శాఖ ఆధ్వర్యంలోని ఔషధ విభాగం, ఈ నెల 17వ తేదీ వరకు, అన్ని రాష్ట్రాలు, కేంద్ర పాలిత ప్రాంతాలు, కేంద్ర ప్రభుత్వ సంస్థలకు మొత్తం 7,28,045 వయళ్ల లిపోసోమల్ యాంఫోటెరిసిన్-బి ఔషధాన్ని కేటాయించింది. బ్లాక్ ఫంగస్గా పిలిచే మ్యుకోర్మైకోసిస్ చికిత్స కోసం యాంఫోటెరిసిన్-బి ఔషధాన్ని ఉపయోగిస్తారు.
|
|
క్ర.సం.
|
|
రాష్ట్రం/యూటీ
|
|
మొత్తం వయల్స్
|
|
1
|
|
అండమాన్&నికోబార్ దీవులు
|
|
0
|
|
2
|
|
ఆంధ్రప్రదేశ్
|
|
47510
|
|
3
|
|
అరుణాచల్ప్రదేశ్
|
|
0
|
|
4
|
|
అసోం
|
|
200
|
|
5
|
|
బిహార్
|
|
8540
|
|
6
|
|
చండీఘర్
|
|
2800
|
|
7
|
|
చత్తీస్ఘడ్
|
|
4720
|
|
8
|
|
డామన్&డయ్యు, దాద్ర&నగర్ హవేలీ
|
|
500
|
|
9
|
|
దిల్లీ
|
|
21610
|
|
10
|
|
గోవా
|
|
740
|
|
11
|
|
గుజరాత్
|
|
148410
|
|
12
|
|
హరియాణా
|
|
25560
|
|
13
|
|
హిమాచల్ ప్రదేశ్
|
|
470
|
|
14
|
|
ఉత్తరాఖండ్
|
|
600
|
|
15
|
|
ఝార్ఖండ్
|
|
2030
|
|
16
|
|
కర్ణాటక
|
|
52620
|
|
17
|
|
కేరళ
|
|
2030
|
|
18
|
|
లద్దాఖ్
|
|
0
|
|
19
|
|
లక్షద్వీప్
|
|
0
|
|
20
|
|
మధ్యప్రదేశ్
|
|
49770
|
|
21
|
|
మహారాష్ట్ర
|
|
150265
|
|
22
|
|
మణిపూర్
|
|
150
|
|
23
|
|
మేఘాలయ
|
|
0
|
|
24
|
|
మిజోరం
|
|
0
|
|
25
|
|
నాగాలాండ్
|
|
100
|
|
26
|
|
ఒడిశా
|
|
1260
|
|
27
|
|
పుదుచ్చేరి
|
|
460
|
|
28
|
|
పంజాబ్
|
|
8280
|
|
29
|
|
రాజస్థాన్
|
|
63070
|
|
30
|
|
సిక్కిం
|
|
0
|
|
31
|
|
తమిళనాడు
|
|
25260
|
|
32
|
|
తెలంగాణ
|
|
34350
|
|
33
|
|
త్రిపుర
|
|
150
|
|
34
|
|
ఉత్తరప్రదేశ్
|
|
39290
|
|
35
|
|
ఉత్తరాఖండ్
|
|
3380
|
|
36
|
|
పశ్చిమబంగాల్
|
|
2640
|
|
37
|
|
కేంద్ర ప్రభుత్వ సంస్థలు
|
|
31280
|
|
|
|
మొత్తం
|
|
728045
ప్రధాన మంత్రి కార్యాలయం
ఐటిబిపిసిబ్బంది కి వారి స్థాపన దినం నాడు శుభాకాంక్షలు తెలిపిన ప్రధాన మంత్రి
ఐటిబిపి సిబ్బంది అందరికి వారి స్థాపన దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో –
‘‘అరుణాచల్ ప్రదేశ్ లోని దట్టమైన అడవుల మొదలుకొని హిమాలయాల్లోని మంచు శిఖరాల వరకు, మన @ITBP_official హిమవీరులు దేశం యొక్క ఆహ్వానాన్ని అత్యంత సమర్పణ భావం తో నిర్వర్తించారు. ఆపద ల వేళల్లో వారు నెరవేర్చినటువంటి ఉపకారి కార్యాలు గుర్తుంచుకోదగ్గవి. ఐటిబిపి కి చెందిన సిబ్బంది అందరికి వారి స్థాపన దినం నాడు ఇవే శుభాకాంక్షలు.’’ అని పేర్కొన్నారు.
బొగ్గు మంత్రిత్వ శాఖ
7వ రోజు వాణిజ్య బొగ్గు గనుల వేలం
- 7వ రోజు వాణిజ్య బొగ్గు గనుల వేలంలో, ఛండీఘర్లోని ఒక బొగ్గు గనిని వేలానికి ఉంచారు.
- ఈ గనిలో మొత్తం నిల్వలు 1.2 ఎంటీపీఏతో 234.205 మెట్రిక్ టన్నులు.
- ప్రాథమిక ధర కంటే భారీ ప్రీమియంతో ఈ గనిని సొంతం చేసుకోవడాని బిడ్డర్లు గట్టిగా పోటీపడ్డారు.
6వ రోజు ఫలితాలు:
|
|
క్ర.సం,.
|
|
గని పేరు
|
|
రాష్ట్రం
|
|
పీఆర్సీ 
|
|
నిల్వ 
|
|
సమీప బిడ్ సమర్పించినది
|
|
ప్రాధమిక ధర 
|
|
తుది ఆఫర్ 
|
|
గని పీఆర్సీ ఆధారంగా వార్షికాదాయం 
|
|
1
|
|
గారే పల్మా IV/7
|
|
ఛండీఘర్
|
|
1.20
|
|
234.205
|
|
శారద ఎనర్జీ అండ్ మినరల్స్ లిమిటెడ్/64896
|
|
4
|
|
66.75
|
|
210.49
ప్రధాన మంత్రి కార్యాలయం
సిక్కిం ఆవిర్భావ దినోత్సవం సందర్భంగా రాష్ట్ర ప్రజలకు ప్రధానమంత్రి శుభాకాంక్షలు
సిక్కిం రాష్ట్రావతరణ దినోత్సవం నేపథ్యంలో ప్రధానమంత్రి శ్రీ నరేంద్ర మోదీ రాష్ట్ర ప్రజలకు శుభాకాంక్షలు తెలిపారు. సిక్కిం రాష్ట్ర ప్రగతి పయనం నిరంతరం కొనసాగాలని ఈ సందర్భంగా ఆయన ఆకాంక్షించారు.
ఈ మేరకు ఒక ట్వీట్ ద్వారా పంపిన సందేశంలో:
“సిక్కింలోని నా సోదరసోదరీమణులకు రాష్ట్రావతరణ దినోత్సవ శుభాకాంక్షలు. అసాధారణ ప్రకృతి సోయగం, శ్రమైక జీవన సౌందర్యం మేళవించిన అద్భుతమైన రాష్ట్రమిది. ఈ రాష్ట్రం వివిధ రంగాల్లో... ముఖ్యంగా సేంద్రియ వ్యవసాయంలో అపార ప్రగతి సాధించింది. ఇకమీదట కూడా సిక్కిం నిరంతరం అభివృద్ధి పథంలో పయనించాలని ఆ దైవాన్ని ప్రార్థిస్తున్నాను” అని ప్రధానమంత్రి పేర్కొన్నారు.
విద్యుత్తు మంత్రిత్వ శాఖ
లెహ్, న్యూఢిల్లీ లకోసం హైడ్రోజన్ ఇంధనబస్సు, కారు ప్రాజెక్టు ప్రారంభించిన ఎన్టిపిసి- అంతర్జాతీయ ఆసక్తి కోరుతూ ఆహ్వానం
ఢిల్లీ, లేహ్లో ఒక్కొక్కచోట పది వంతున హైడ్రోజన్ ఫ్యూయల్ సెల్  ఆధారిత ఎలక్ట్రిక్ బస్సులను, అంతే సంఖ్యలో హైడ్రోజన్ ఇంధన సెల్ ఆధారిత ఎలక్ట్రిక్ కార్లను అందించడానికి, భారతదేశంలో అతిపెద్ద విద్యుత్ ఉత్పత్తిదారు , విద్యుత్ మంత్రిత్వ శాఖ ఆధ్వర్యంలోని కేంద్ర ప్రభుత్వరంగ సంస్జ అయిన ఎన్టిపిసి లిమిటెడ్ గ్లోబల్ ఎక్స్ప్రెషన్ ఆఫ్ ఇంట్రెస్ట్  ను ఆహ్వానించింది. ఈ ఇ.ఒ.ఐ ని ఎన్టిపిసి యాజమాన్యంలోని దాని అనుబంధ సంస్థ అయిన ఎన్టిపిసి విద్యుత్ వ్యాపర్ నిగం  లిమిటెడ్ జారీ చేసింది.
హైడ్రోజన్ ఫ్యూయల్ సెల్ ఆధారిత వాహనాలను సమకూర్చుకునే చర్య దేశంలో మొట్టమొదటి ప్రాజెక్టు, దీనిలో గ్రీన్ ఎనర్జీ నుండి ఫ్యూయల్ సెల్ వాహనానికి పూర్తి పరిష్కారం లభించనుంది..
నూతన, పునరుత్పాదక ఇంధన మంత్రిత్వ శాఖ సహకారంతో చేపట్టిన ఈ ప్రయత్నం, హైడ్రోజన్ ఉత్పత్తికి పునరుత్పాదక శక్తిని ఉపయోగించుకుంటుంది . లే , ధిల్లీలోని పైలట్ ప్రాజెక్టులలో భాగంగా దాని నిల్వ , పంపిణీ సౌకర్యాలను అభివృద్ధి చేస్తారు. హైడ్రోజన్ శక్తితో నడిచే వాహనాలను ప్రారంభించడం ఉద్దేశం వాహన రంగాన్ని కార్బన్ రహితం చేయడమే .
రాష్ట్ర ,నగర రవాణా సంస్థలకు ఎలక్ట్రిక్ బస్సులను అందించడం, పబ్లిక్ ఛార్జింగ్ మౌలిక సదుపాయాల కల్పన తో సహా ప్రజా రవాణాకు పూర్తి ఇ-మొబిలిటీ పరిష్కారాన్ని అందించడానికి ఈ ప్రభుత్వ రంగ సంస్థ సాంకేతిక పరంగా వివిధ చర్యలు తీసుకుంటోంది. ఇందుకు సంబంధించి వివిధ నగరాల్లో 90 పబ్లిక్ ఛార్జింగ్ స్టేషన్లు , ఇ -3 వీలర్ల కోసం ఫరీదాబాద్ వద్ద బ్యాటరీ ఛార్జింగ్ , మార్పిడి స్టేషన్ ఇప్పటికే ప్రారంభించారు. అదేవిధంగా, అండమాన్ , నికోబార్ పాలనాయంత్రాంగం కోసం ఇ-బస్ పరిష్కారం అమలు దశలో ఉంది.
ఇఒఐని కింది లింక్ ద్వారా డౌన్లోడ్ చేసుకోవచ్చు:https://eprocurentpc.nic.in/nicgep/app?component=%24DirectLink&page=FrontEndViewTender&service=direct&session=T&sp=S9jKXObCbvSsD6XuLgJnFUA%3D%3D
https://eprocurentpc.nic.in/nicgep/app
(Visitor Counter : 199
పౌర విమానయాన మంత్రిత్వ శాఖ
దేశవ్యాప్తంగా ఏర్పాటు కానున్న 21 గ్రీన్ఫీల్డ్ విమానాశ్రయాలు, 11 విమానాశ్రయాల్లో కార్యకలాపాలు ప్రారంభం
బిహార్ సహా దేశవ్యాప్తంగా గ్రీన్ఫీల్డ్ విమానాశ్రయాల నిర్మాణానికి సంబంధించిన వివరణాత్మక మార్గదర్శకాలు, విధానాలు, దశలను అందించే గ్రీన్ఫీల్డ్ ఎయిర్పోర్ట్స్ పాలసీ-2008ని భారత ప్రభుత్వం రూపొందించింది, జీఏఎఫ్ పాలసీ ప్రకారం,
ప్రాజెక్ట్ ప్రతిపాదకుడు, అంటే విమానాశ్రయ అభివృద్ధిదారు లేదా గ్రీన్ఫీల్డ్ విమానాశ్రయం ఏర్పాటుకు సముఖంగా ఉన్న సంబంధిత రాష్ట్ర ప్రభుత్వం నిర్దేశిత నమూనాలో పౌర విమానయాన మంత్రిత్వ శాఖకు ప్రతిపాదనను పంపవలసి ఉంటుంది. ఈ ప్రతిపాదనకు రెండు దశల్లో, అంటే 'భూమి అనుమతి' ఆ తర్వాత 'సూత్రప్రాయ ఆమోదం' పొందాల్సి ఉంటుంది.
జీఏఎఫ్ విధానం ప్రకారం, దేశవ్యాప్తంగా 21 గ్రీన్ఫీల్డ్ విమానాశ్రయాల ఏర్పాటుకు భారత ప్రభుత్వం సూత్రప్రాయ ఆమోదం తెలిపింది. అవి గోవాలోని మోపా, మహారాష్ట్రలోని నవీ ముంబై, షిర్డీ, సింధుదుర్గ్, కర్ణాటకలోని కలబుర్గి, విజయపుర, హాసన్, శివమొగ్గ, మధ్యప్రదేశ్లోని దాబ్రా , ఉత్తరప్రదేశ్లోని ఖుషీనగర్, నోయిడా , గుజరాత్లోని ధోలేరా, హిరాసర్, పుదుచ్చేరిలోని కారైకల్, ఆంధ్రప్రదేశ్లోని దగదర్తి, భోగాపురం, ఓర్వకల్లు , పశ్చిమ బంగాల్లోని దుర్గాపూర్, సిక్కింలోని పాక్యాంగ్, కేరళలోని కన్నూర్, అరుణాచల్ప్రదేశ్లోని ఇటానగర్.
వీటిలో 11 గ్రీన్ఫీల్డ్ విమానాశ్రయాలు దుర్గాపూర్, షిర్డీ, కన్నూర్, పాక్యాంగ్, కలబుర్గి, ఓర్వకల్లు , సింధుదుర్గ్, ఖుషీనగర్, ఇటానగర్, మోపా, శివమొగ్గలో కార్యకలాపాలు ప్రారంభమయ్యాయి.
రాజస్థాన్లోని అల్వార్, మధ్యప్రదేశ్లోని సింగ్రౌలీ, హిమాచల్ ప్రదేశ్లోని మండిలో మూడు గ్రీన్ఫీల్డ్ విమానాశ్రయాల నిర్మాణానికి భారత ప్రభుత్వం మొదటి దశ అనుమతిని, అంటే భూ అనుమతిని కూడా మంజూరు చేసింది.
ప్రాజెక్టులకు నిధులు సమకూర్చుకోవడం సహా విమానాశ్రయ ప్రాజెక్టుల అమలు బాధ్యత సంబంధిత రాష్ట్ర ప్రభుత్వంతో పాటు విమానాశ్రయ అభివృద్ధిదారుపై  ఉంటుంది.
పౌర విమానయాన మంత్రిత్వ శాఖ సహాయ మంత్రి జనరల్ వి.కె.సింగ్ , ఈ రోజు రాజ్యసభలో ఒక ప్రశ్నకు లిఖితపూర్వక సమాధానంగా ఈ సమాచారాన్ని అందించారు.
హోం మంత్రిత్వ శాఖ
శ్రీహర్మందిర్ సాహిబ్ కు ఎఫ్.సి.ఆర్.ఎ క్లియరెన్సులు ఇవ్వడాన్ని స్వాగతించిన కేంద్ర హో్ంమంత్రి అమిత్ షా, ఇది చరిత్రాత్మకం, అపూర్వం అని ప్రకటన
“శ్రీహర్ మందిర్ సాహిబ్కు ఎఫ్.సి.ఆర్.ఎని అనుమతిస్తూ శ్రీనరేంద్ర మోదీ ప్రభుత్వం తీసుకున్న నిర్ణయం , శ్రీదర్బార్ సాహిబ్కు అంతర్జాతీయంగా సంఘట్ను సేవతో మరింతగా అనుసంధానం చేయడానికి వీలు కల్పిస్తుంది.”
“ప్రధానమంత్రి శ్రీ నరేంద్ర మోదీజీకి ఆశీస్సులు లభించాయి, వాహే గురూజీ ఆయన నుంచి సేవలు అందుకున్నారు”
“ శ్రీహర్మందిర్ సాహిబ్ కు సంబంధించి ఎఫ్.సి.ఆర్.ఎ నిర్ణయం అపూర్వం.ఇది మన సిక్కు సోదర సోదరీమణల అద్భుత సేవా స్ఫూర్తిని మరోసారి ప్రదర్శించనుంది.”
శ్రీహర్ మందిర్ సాహిబ్కు ఎఫ్.సి.ఆర్. ఎ క్లియరెన్సుకు అనుమతివ్వడాన్ని కేంద్ర హోంమంత్రి శ్రీ అమిత్ షా అపూర్వమైనదిగా , చరిత్రాత్మకమైన నిర్ణయంగా అభివర్ణించారు.
ఇందుకు సంబంధించి ట్విట్టర్ ద్వారా ఒక సందేశమిస్తూ ఆయన, “ శ్రీ దర్బార్సాహిబ్ దైవత్వం మనకు బలాన్ని ఇస్తున్నది. దశాబ్దాలుగా ప్రపంచవ్యాప్తంగా ఉన్న సంఘట్ అక్కడ సేవ చేయలేక పోతున్నది.శ్రీహర్మందిర్ సాహిబ్కు ఎఫ్.సి.ఆర్.ఎను అనుమతిస్తూ శ్రీ నరేంద్ర మోదీ ప్రభుత్వం తీసుకున్న నిర్ణయం అంతర్జాతీయంగా ఉన్న సంఘట్ను శ్రీ దర్బారీ సాహిబ్తో సేవ ద్వారా మరింత అనుసంధానం చేయనుంది.ఇది ఎంతో ఆనందగర సమయం” అని ఆయన పేర్కొన్నారు.
“ ప్రధానమంత్రి శ్రీ నరంద్ర మోదీకి వాహే గురూజీ ఆశీస్సులు లభించాయి. గురూజీఆయన నుంచి సేవ పొందారు. హర్మందిర సాహిబ్కు ఎ ఫ్.సి.ఆర్.ఎ అనుమతిస్తూ తీసుకున్న నిర్ణయం ఎంతో గొప్పది. ఇది మన సిక్కు సోదర సోదరీమణుల సేవా స్ఫూర్తిని మరోసారి చాటనుంది ” అని ఆయన పేర్కొన్నారు.
కేంద్ర హోంమంత్రిత్వశాఖ బుధవారం సెప్టెంబర్ 9,2020న పంజాబ్ లోని సచ్ఖండ్శ్రీ హర్ మందిర్ సాహిబ్, శ్రీ దర్బార్ సాహిబ్ కు రిజిస్ట్రేషన్ మంజూరు చేసింది.ఈ అసోసియేషన్ ఫారిన్ కంట్రిబ్యూషన్ రెగ్యులేషన్ యాక్ట్ 2010 కింద రిజిస్ట్రేషన్కు 27-05-2020 న ప్రభుత్వానికి దరఖాస్తు చేసుకుంది. ఈ రిజిస్ట్రేషన్ , జారీ చేసిన తేదీ నుంచి ఐదు సంవత్సరాల పాటు ఉంటుంది.
పంజాబ్ లోని సచ్ఖండ్ శ్రీ హర్మందిర్ సాహిబ్, శ్రీ దర్బార్ సాహిబ్ కు ఎఫ్ సిఆర్.ఎ రిజిస్ట్రేషన్ మంజూరు చేయడానికి ముందు ఈ సంస్థ దరఖాస్తును 2010 ఎఫ్సిఆర్ె నిబంధనలు, ఫారిన్ కంట్ర్రిబ్యూషన్  రూల్సు2011 కు అనుగుణంగా పరిశీలించడం జరిగింది.
సంబంధిత వర్గాల నుంచి అవసరమైన సమాచారాన్నిస్వీకరించి, అసోసియేషన్ దరఖాస్తుతోపాటు సమర్పించిన పత్రాలను పరిశీలించిన మీదట,ఈ సంస్థ ఎఫ్సిఆర్ఎ 2010 నిబంధనలకు అనుగుణంగా ఉందని నిర్థారణ అయింది.
సచ్ఖండ్ శ్రీ హర్మందిర్ సాహిబ్, శ్రీ దర్బార్ సాహిబ్ పేరుతోగల ఈ అసోసియేషన్ పంజాబ్లోని అమృత్సర్లో గల స్వర్ణదేవాలయానికి సంబంధించినది. దీనిఇన 1925లో సిఖ్ గురుద్వారా చట్టం 1925 కింద, ప్రజలకు,భక్తులకు ఉ చితంగా 24 గంటలూ ,ఆహారాన్ని అందించేందుకు, పేదలు , అవసరమైన వారికి , విద్యార్ధులకు ఆర్థిక సహాయం అందించడానికి, అవసరమైన వారికి వైద్య చికిత్స అందించడానికి ప్రకృతి విపత్తలు సమయంలో సేవలు అందించడానికి ఏర్పాటు చేశారు. ఈ లక్ష్యాల సాధనకు అసోసియేషన్కు దేశీయంగా విరాళాలు అందుతున్నాయి.అయితే ప్రస్తుతం కేంద్ర హోంమంత్రిత్వశాఖ వారి అనుమతితో ఈ అసోసియేషన్ విదేశీ కంట్రిబ్యూషన్లు అందుకోవడానికి అవకాశం ఉంటుంది. ఈ విరాళాలను ఎఫ్సిఆర్ ఎ 2010 నిబంధనలకు అనుగుణంగా నిర్దేశిత లక్ష్యాలకు వాడడానికి వీలు కలుగుతుంది.
ప్రధాన మంత్రి కార్యాలయం
ప్రజలలో పఠనాసక్తిని పెంపొందించేందుకు కబ్బన్ రీడ్స్ కృషిని అభినందించిన ప్రధాన మంత్రి
ప్రజల్లో పఠనాసక్తిని పెంపొందించడం లో కబ్బన్ రీడ్స్  చేసిన ప్రయత్నాన్ని ప్రధాన మంత్రి శ్రీ నరేంద్ర మోదీ అభినందించారు.
లోక్ సభ ఎంపీ శ్రీ పి.సి.మోహన్ చేసిన ట్వీట్ కు స్పందించిన ప్రధాన మంత్రి- "చదవడం లో ఆనందాన్ని వ్యాప్తి చేయడానికి ప్రశంసనీయమైన ప్రయత్నం" అని ట్వీట్ చేశారు.
రక్షణ మంత్రిత్వ శాఖ
ఆపరేషన్ సముద్ర సేతు రెండో దశ నిమిత్తం మాల్దీవులకు పయనమైన ఐఎన్ఎస్ జలాశ్వ నౌక
ఆపరేషన్ సముద్ర సేతు రెండో దశను ప్రారంభించడానికి భారత నావికా దళ నౌక జలాశ్వ
మాల్దీవుల్లోని మాలేకు తిరిగి పయనమైంది. విదేశీ తీరాల నుండి భారత జాతీయులను సముద్రం ద్వారా స్వదేశానికి రప్పించడానికి గాను భారత ప్రభుత్వం ఆపరేషన్ సముద్ర సేతును ప్రారంభించిన సంగతి తెలిసిందే. భారత నావికా దళ నౌక జలాశ్వ ఈ నెల 15న తెల్లవారు జామున మాలే నౌకాశ్రయంలోకి ప్రవేశించనుంది. అనంతరం మాల్దీవుల్లోని భారత రాయబార కార్యాలయంలో ఇప్పటికే నమోదు చేసుకున్న భారతీయ పౌరులను స్వదేశానికి తీసుకు రానుంది. రెండో దశ పర్యటనలో భాగంగా ఐఎన్ఎస్ జలాశ్వ 700 మంది భారతీయ పౌరులతో బయలుదేరనుంది. ఈ నెల 15వ తేదీ రాత్రికి ఈ నౌక కొచ్చికి తిరుగు పయనమవుతుంది. అంతకుముందు, ఈ నెల 12వ తేదీన 698 మంది భారతీయ పౌరులను విజయవంతంగా స్వదేశానికి తీసుకువచ్చిన తరువాత ఐఎన్ఎస్ జలాశ్వ తరలింపు ఆపరేషన్ యొక్క రెండవ దశకు సన్నాహక చర్యలను ప్రారంభించింది. ఇందులో భాగంగా మునుపటి ట్రిప్లో భారతీయులు
ప్రయాణించిన ప్రాంతాలను ప్రత్యేక శ్రద్ధతో క్రిమిసంహారకం చేయడంతో పాటు శానిటైజేషన్ ప్ర్రక్రియ
చేపట్టారు. ఆపరేషన్ సముద్ర సేతు రెండో దశలో భాగంగా ఐఎన్ఎస్ జలాశ్వ ఈ నెల 15వ తేదీన సుమారు 700 మంది భారతీయ పౌరులు స్వదేశానికి తిరిగి తీసుకురానుంది. ఇందులో
100 మంది మహిళలు, పిల్లలు ఉన్నారు. తరలింపు కోసం ఎంపిక చేసిన భారతీయ పౌరుల్ని వైద్యపరంగా పరీక్షించి వారికి తగిన గుర్తింపు కార్డులను కూడా కేటాయించనున్నారు. వారి సామానులను ఓడలోకి ఎక్కేంచేందుకు ముందు శుభ్రపరచనున్నారు.
(
హోం మంత్రిత్వ శాఖ
వీర్ బాల్ దివస్ సందర్భంగా గురు గోబింద్ సింగ్, సాహిబ్జాదాలు, మాతా గుజ్రిలకు నివాళులు అర్పించిన కేంద్ర హోం, సహకారశాఖ మంత్రి శ్రీ అమిత్ షా
మాతృభూమిని, మతాన్ని కాపాడేందుకు చిన్న వయసులోనే అత్యంత సాహసంతో శత్రువులను ఎదుర్కొన్న గురు గోబింద్ సింగ్కు చెందిన సాహిబ్జాదాలు
వారి వీరత్వం, ధైర్యసాహసాలు మన వారసత్వం, దీనిని మనసులో ఉంచుకునే మోదీ ప్రభుత్వం వీర్ బాల్ దివస్ను జరుపుతోంది
సాహిబ్జాదాలు, మాతా గుజిరి, గురు గోబింద్ సింగ్ వీరత్వానికి, త్యాగాలకు నివాళులు
వీర్ బాల్ దివస్ సందర్భంగా గురు గోబింద్ సింగ్కు, సాహిబ్జాదాస్, మాతా గుజిరికి కేంద్ర హోం, సహకార మంత్రి శ్రీ అమిత్షా నివాళులు అర్పించారు.
మాతృభూమిని, మతాన్ని పరిరక్షించేందుకు చిన్న వయసులోనే గురు గోబింద్ సింగ్కు చెందిన సాహిబ్జాదాలు అత్యంత సాహసంతో శత్రువులను ఎదుర్కొన్నారని శ్రీ అమిత్ షా తన ట్వీట్లో పేర్కొన్నారు. వారి ధైర్యసాహసాలు, వీరత్వం మన వారసత్వం అన్న విషయాన్ని సంస్మరించుకుంటూ మోదీ ప్రభుత్వం వీర్ బాల్ దివస్ను జరుపుతోంది. సాహిబ్జాదాలు, మాతా గుజిరి, గురు గోబింద్ సింగ్ లు ప్రదర్శించిన సాహసానికి, త్యాగాలకు నేను నివాళులర్పిస్తున్నాను అని ఆయన తన ట్వీట్ లో పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఇ- ఎన్ఎస్ఐసి రుణంతో కర్మాగార కార్మికుడి నుంచి విజయవంతమైన వ్యాపరవేత్తగా పరివర్తన చెందిన సుమిత్ కుమార్
తన కలల వ్యాపారమైన శుభ్రత కోసం వినియోగించే ప్లాస్టిక్ బ్రష్లను ఉత్పత్తి చేసే సంస్థను సుమిత్ ఎంటర్ప్రైజెస్ పేరిట 2018లో ఆగ్రాకు చెందిన సుమిత్ కుమార్ ప్రారంభించాడు. అత్యంత సాధారణ నేపథ్యం నుంచి వచ్చిన సుమిత్, ఒక కర్మాగారంకూలీ స్థాయి నుంచి వ్యాపారవేత్తగా పరివర్తన చెంది గొప్ప విజయాలను సాధించాడు. తన వ్యాపార ప్రయాణాన్ని గురించి మాట్లాడుతూ, నేను రూ. 2 వలక్షల తో నా వ్యాపారాన్ని ప్రారంభించాను. మార్కెట్లో నా ఉత్పత్తులకు డిమాండ్ పెరుగుతున్నప్పటికీ నిధుల కొరత వల్ల నేను ఆర్డర్లను తీసుకోలేకపోయేవాడిని. నాకు రుణం అవసరమైంది కానీ దురదృష్టవశాత్తు బ్యాంకు నా విజ్ఞప్తిని తోసిపుచ్చింది. ఆ తర్వాత నేను ఎంఎస్ఎంఇ శాఖకు వెళ్ళి, వారి మద్దతుతో రూ. 411000 రుణాన్ని పొందగలిగాను. నేడు నా అర్థ సంవత్సర టర్నోవర్ రూ. 30 లక్షలుగా ఉంది. నేను ఎన్ఎస్ఐసి ఎంఎస్ఎంఇ రుణం కారణంగా కూలీ స్థాయి నుంచి వ్యాపార యజమానిగా పరివర్తన చెందగలిగాను, అని సుమిత్ వివరించాడు. ఎంఎస్ఎంఇ మంత్రిత్వ శాఖ అతడు స్వావలంబన సాధించేందుకు అతడిని సాధికారం చేసింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 134.61 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 87,562
మొత్తం కేసుల్లో క్రియాశీల కేసులు 1% కంటే తక్కువగా, 0.25% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.38% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 8,168 మంది కోలుకున్నారు. దీంతో, కోలుకున్నవారి మొత్తం సంఖ్య 3,41,46,931 కు పెరిగింది.
గత 24 గంటల్లో 6,984 కొత్త కేసులు నమోదయ్యాయి.
రోజువారీ పాజిటివిటీ రేటు  గత 72 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 31 రోజులుగా 1% కన్నా తక్కువగా ఉంది.
ఇప్పటివరకు 65.88 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 201.33 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.71 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,01,33,52,325
|
|
అందుబాటులోని నిల్వలు
|
|
5,71,84,710
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 201.33 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 5.71 కోట్లకు పైగా  డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 185.79 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.70 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,85,79,76,025
|
|
అందుబాటులోని నిల్వలు
|
|
15,70,90,071
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 185.79 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.70 కోట్లకుపైగా  నిల్వలు అందుబాటులో ఉన్నాయి.
పెట్రోలియం- సహజ వాయువుల మంత్రిత్వ శాఖ
ప్రత్యేక అవసరాలు అవసరమైన వారు, వికలాంగుల ఆదాయం పెంపొందించేందుకు ఆరవ హస్త కళల ప్రాజెక్టును ప్రారంభించిన ఒఎన్జిసి
దేశంలో కళలు,హస్తకళలను ప్రోత్సహించడానికి సీఎస్సార్ ప్రాజెక్ట్టులో భాగంగా చమురు సహజ వాయువుల సంస్థ (ఒఎన్జిసి
) రూపొందించిన ఆరవ కార్యక్రమాన్ని కర్ణాటక ప్రాథమిక, సెకండరీ విద్యా శాఖ మంత్రి శ్రీ బీ.సీ.నగేష్ ప్రారంభించారు. భారతదేశానికి స్వాతంత్ర్యం వచ్చి 75 ఏళ్లు పూర్తయిన సందర్భంగా నిర్వహిస్తున్న ఆజాదీ కా అమృత్ మహోత్సవ్లో భాగంగా ఒఎన్జిసి అమలు చేస్తున్న ఈ కార్యక్రమాన్ని శ్రీ నగేష్ ఈ రోజు  బెంగళూరులో ప్రారంభించారు. ప్రత్యేక అవసరాలు అవసరమైన వారు, వికలాంగులకు బ్లాక్ ప్రింటింగ్ లో శిక్షణ ఇచ్చి వారికి ఉపాధి అవకాశాలు కల్పించాలన్న లక్ష్యంతో ఒఎన్జిసి ఈ కార్యక్రమానికి రూపకల్పన చేసింది. కర్ణాటకకు చెందిన ' చిరంతన' అనే స్వచ్చంధ సేవా సంస్థ సహకారంతో ఒఎన్జిసి ఈ కార్యక్రమాన్ని అమలు చేస్తుంది.
సాంప్రదాయ కళలు, హస్త కళలను ప్రోత్సహించడానికి ఒఎన్జిసి అమలు చేస్తున్న ఈ కార్యక్రమం నిజమైన స్వేచ్ఛకు అర్థం చెబుతుందని శ్రీ నగేష్ పేర్కొన్నారు. సీఎస్సార్ నిధులతో అమలు జరిగే ఇటువంటి కార్యక్రమాల వల్ల అర్హులైన ప్రతి ఒక్కరూ లబ్ధి పొందుతారని అన్నారు. రాష్ట్రంలో ముఖ్యంగా గ్రామీణ ప్రాంతాలలో విద్యా వ్యవస్థను పటిష్టం చేయడానికి అమలు చేస్తున్న చర్యలకు ఒఎన్జిసి తన సీఎస్సార్ కార్యక్రమాల ద్వారా సహకరించాలని ఆయన కోరారు.
భారతీయ కళలు, హస్తకళలను ప్రోత్సహించడానికి తమ సంస్థ అనేక కార్యక్రమాలను అమలు చేస్తున్నదని ఒఎన్జిసి సీఎండీ శ్రీ సుభాష్ కుమార్ అన్నారు. సీఎస్సార్ నిధులతో ఈ ప్రాజెక్టులను అమలు చేస్తున్నామని అన్నారు. ఆరవ సారి ఇటువంటి ప్రాజెక్టును ప్రారంభించామని ఆయన వివరించారు. దీనివల్ల హస్త కళలకు ప్రోత్సాహం లభించడమే కాకుండా వికలాంగులకు ఉపాధి లభిస్తుందని ఆయన అన్నారు.
ఒఎన్జిసి డైరెక్టర్  డాక్టర్ అల్కా మిట్టల్ మాట్లాడుతూ అందరినీ కలుపుకొని పోయే సంస్థ అయిన ఒఎన్జిసి సమాజంలోని ప్రతి ఒక్కరి సామర్థ్యాలను పెంపొందించేందుకు అన్ని విధాలా కృషి చేస్తోందన్నారు. ఆజాదీ కా అమృత్ మహోత్సవ్లో భాగంగా కార్యక్రమాలను అమలు చేస్తున్నఒఎన్జిసి స్మారక చిహ్నాల సంరక్షణ, సంగీతం మరియు నృత్యం కళలను ప్రోత్సహించడానికి అనేక కార్యక్రమాలు చేపట్టిందని ఆమె పేర్కొన్నారు.
ఆజాదీ కా అమృత్ మహోత్సవ్ భాగంగా ప్రభుత్వ రంగంలో ఉన్న చమురు సంస్థలతో కలిసి ఒఎన్జిసి దేశంలోని హస్తకళల రంగాన్ని ప్రోత్సహించడానికి వివిధ ప్రాజెక్టులను అమలు చేస్తోంది. పెట్రోలియం, సహజవాయువు మంత్రిత్వ శాఖ ఆధ్వర్యంలో పనిచేస్తున్న ప్రభుత్వ రంగ సంస్థలు 2022 ఆగస్టు 15 వరకు దేశవ్యాప్తంగా 75 విభిన్న హస్తకళా ప్రాజెక్టులను నిర్వహించాలని నిర్ణయించాయి. ఈ అంశంలో ముందంజలో ఉన్న ఒఎన్జిసి 15 ప్రాజెక్ట్లకు అమలు చేయడానికి సహకరిస్తోంది. అంతకుముందు ఒఎన్జిసి మధ్యప్రదేశ్, అస్సాం, ఒడిశా, జార్ఖండ్ మరియు ఉత్తరాఖండ్లలో ఐదు హస్తకళల ప్రాజెక్టులను ప్రారంభించింది.
రక్షణ మంత్రిత్వ శాఖ
ఈనెల 14న జరిగిన భారత్-చైనా సైన్యం స్థాయి సమావేశం
వాస్తవాధీన రేఖ వెంబడి ఉన్న ప్రస్తుత పరిస్థితులను పరిష్కరించడానికి.. సైన్యం, దౌత్య మార్గాల ద్వారా భారత్, చైనా చర్చలు జరుపుతున్నాయి.
భారత్ వైపు ఉన్న చుషూల్లో, ఈనెల 14వ తేదీన భారత్, చైనా సైన్యాధికారుల మధ్య నాలుగో దశ చర్చలు జరిగాయి.
సరిహద్దుల్లో మోహరించిన బలగాలను వెనక్కు తీసుకోవడానికి, ఈనెల 5వ తేదీన భారత్-చైనా ప్రత్యేక ప్రతినిధుల జరిగిన చర్చల్లో కుదిరిన ఏకాభిప్రాయానికి అనుగుణంగా ప్రస్తుత సమావేశం జరిగింది.
మొదటి దశ సైన్యం ఉపసంహరణ ప్రగతిపై సీనియర్ కమాండర్లు సమీక్షించారు. పూర్తి ఉపసంహరణకు తీసుకోవలసిన తర్వాతి చర్యలపై చర్చించారు.
సరిహద్దుల నుంచి సైన్యం ఉపసంహరణకు రెండు వర్గాలు సంపూర్ణ సమ్మతి తెలిపాయి. దౌత్య, సైనిక స్థాయిలో నిరంతర సమావేశాల ద్వారా ఈ ప్రక్రియను ముందుకు తీసుకువెళ్లనున్నారు.
మానవ వనరుల అభివృద్ధి మంత్రిత్వ శాఖ
ప్రపంచ పర్యావరణ దినోత్సవం 2023 వేడుకల్లో పాల్గొన్న డా.రాజ్కుమార్ రంజన్ సింగ్
“ఒక విద్యార్థి ఒక చెట్టు కార్యక్రమం 2023”ను ఏఐసీటీఈ ప్రారంభిస్తుంది, దాని గురించి అవగాహన కల్పనపై యూజీసీ చొరవ తీసుకుంటుంది - రాజ్కుమార్ రంజన్ సింగ్
ప్రపంచ పర్యావరణ దినోత్సవం 2023 సందర్భంగా, దేశవ్యాప్తంగా ఉన్న ఉన్నత విద్యాసంస్థల అధిపతులు, ఉపాధ్యాయులు, విద్యార్థులతో కేంద్ర విద్య & విదేశీ వ్యవహారాల శాఖ సహాయ మంత్రి డా.రాజ్కుమార్ రంజన్ సింగ్ ఇవాళ మాట్లాడారు. ఉన్నత విద్య శాఖ కార్యదర్శి శ్రీ కె.సంజయ్ మూర్తి; యూజీసీ చైర్మన్ ప్రొ. ఎం జగదీష్ కుమార్; ఏఐసీటీఈ చైర్మన్ ప్రొ. టి.జి. సీతారామ్ ఎన్ఈటీఎఫ్ అధ్యక్షుడు ప్రొఫెసర్ అనిల్ సహస్రబుద్ధే, ఉన్నత విద్యాసంస్థల ఉప కులపతులు, డైరెక్టర్లు ఈ కార్యక్రమంలో పాల్గొన్నారు.
ఒడిశా రైలు ప్రమాద మృతులకు సంతాపంగా ఒక నిమిషం మౌనం పాటించిన అనంతరం ఈ కార్యక్రమం ప్రారంభమైంది.
ప్రపంచ పర్యావరణ దినోత్సవాన్ని దేశవ్యాప్తంగా జరుపుకోవడంలో భాగంగా ''లైఫ్'' మిషన్ సందేశాన్ని వ్యాప్తి చేయడంలో యువతను భాగస్వాములుగా చేయాలని డా.రాజ్కుమార్ రంజన్ సింగ్ సూచించారు. పాఠశాల విద్యార్థులు, ఇతరులకు 'లైఫ్' గురించి అవగాహన కల్పించాలన్నారు.
వాతావరణ మార్పులపై గ్లాస్గోలో జరిగిన ఐక్యరాజ్యసమితి విధాన నిర్ణయ సదస్సు  కాప్ 26లో, భారతదేశ ప్రకటన ప్రకారం, పర్యావరణహిత జీవనశైలి & 2030 నాటికి నికర సున్నా కర్బన ఉద్గారాలను లక్ష్యంగా పెట్టుకోవాలన్నది ప్రధాన మంత్రి మాటగా గుర్తు చేశారు. అక్టోబర్ 20, 2022న, వాతావరణ మార్పుల ప్రభావం నుంచి పర్యావరణాన్ని కాపాడేందుకు ప్రపంచవ్యాప్త ఉద్యమంగా 'లైఫ్' మిషన్ను  ప్రధాని ప్రారంభించారు.
“ఒక విద్యార్థి ఒక చెట్టు కార్యక్రమం 2023”ను ఏఐసీటీఈ ప్రారంభిస్తుందని డా.సింగ్ చెప్పారు. దీని గురించి అవగాహన కల్పించడంపై యూజీసీ చొరవ తీసుకుంటుందన్నారు.
'లైఫ్' కార్యక్రమంపై అవగాహన కోసం వర్క్షాప్లు, 'లైఫ్' చర్యలను ప్రోత్సహించడం, కళాశాలలు & విశ్వవిద్యాలయ ప్రాంగాణాలను ప్లాస్టిక్ రహితంగా మార్చడం, డిజిటల్ క్యాంపస్గా చేయడం, పేపర్ వాడకాన్ని నివారించడం, హాస్టళ్లు & ఫలహారశాలలలో ఆహార వృథాను నివారించడం, ఎండిన ఆకులు/ఆహార వ్యర్థాలు/సేంద్రియ వ్యర్థాల నుంచి ఎరువును తయారు చేయడం, సైకిల్ ర్యాలీలు/ప్లాస్టిక్ సేకరణ/జల వనరుల శుభ్రత కార్యకలాపాలు నిర్వహించడం మొదలైనవి చేపట్టాలని డా.సింగ్ హెచ్ఈఐలను కోరారు.
ఈ సందర్భంగా, 'అండర్ గ్రాడ్యుయేట్ స్థాయిలో పర్యావరణ విద్య కోసం మార్గదర్శకాలు & పాఠ్యాంశాల విధానాలు'ను మంత్రి విడుదల చేశారు. పర్యావరణ విద్యను విద్యాభ్యాసంలో అంతర్భాగంగా మార్చే జాతీయ విద్యా విధానం 2020కి అనుగుణంగా ఇది ఒక ముఖ్యమైన అడుగుగా పేర్కొన్నారు. వాతావరణ మార్పులు, కాలుష్యం, వ్యర్థ పదార్థాల నిర్వహణ, పారిశుద్ధ్యం, జీవ వైవిధ్య పరిరక్షణ, జీవ వనరులు & జీవ వైవిధ్య నిర్వహణ, అడవులు & వన్యప్రాణుల సంరక్షణ, సుస్థిరావృద్ధి వంటి అంశాలు మార్గదర్శకాలలో ఉన్నాయి. ఇది, విభిన్న నేపథ్యాల నుంచి వచ్చిన విద్యార్థులను తీర్చగలదని, సుస్థిర అభివృద్ధి లక్ష్యాలను సాధించడంలో & ప్రపంచ పర్యావరణ సవాళ్లను పరిష్కరించడంలో మన దేశ నిబద్ధత గురించి వారిలో అవగాహన కల్పించస్తుందని భావిస్తున్నట్లు మంత్రి తెలిపారు.
యూజీ స్థాయి పాఠ్యాంశాల్లో ఈ మార్గదర్శకాలను చేర్చాలని, ‘'లైఫ్'’ మిషన్ లక్ష్యాలను సాధించడానికి చర్యలు తీసుకోవాలని డా.సింగ్ కోరారు. తద్వారా, పర్యావరణ క్షీణత ప్రతికూల ప్రభావం నుంచి భూమి తల్లిని కాపాడవచ్చని చెప్పారు.